CELEX: 62018TN0457
Language: el
Date: 2018-07-25 00:00:00
Title: Υπόθεση T-457/18: Προσφυγή της 25ης Ιουλίου 2018 — Zotkov κατά Επιτροπής

24.9.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 341/23
            
         
      Προσφυγή της 25ης Ιουλίου 2018 — Zotkov κατά Επιτροπής
      (Υπόθεση T-457/18)
      (2018/C 341/34)
      Γλώσσα διαδικασίας: η βουλγαρική
      
         Διάδικοι
      
      
         Προσφεύγων: Rosen Zotkov (Βρυξέλλες, Βέλγιο) (εκπρόσωπος: N. Stankov, dkhg; orow)
      
         Καθής: Ευρωπαϊκή Επιτροπή
      
         Αιτήματα
      
      Ο προσφεύγων ζητεί από το Γενικό Δικαστήριο:
      
                  —
               
               
                  να ακυρώσει την από 30 Απριλίου 2018 απόφαση Ares (2018)2294884 της καθής και να διατάξει την αναθεώρησή της, στον βαθμό που αφορά το αίτημα του προσφεύγοντος για χορήγηση επιδόματος στους γονείς του, κατόπιν διορθώσεως του οικονομικού υπολογισμού σύμφωνα με τους λόγους ακυρώσεως και τα επιχειρήματα του προσφεύγοντος.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής του, ο προσφεύγων προβάλλει δύο λόγους.
      
                  1.
               
               
                  Ο πρώτος λόγος ακυρώσεως αφορά τον τρόπο με τον οποίο η υπ’ αριθ. 50-2004/28.5.2004 απόφαση της Επιτροπής ερμηνεύθηκε από την καθής (και αποτέλεσε τη βάση για τον οικονομικό της υπολογισμό) σε σχέση με την πρακτική της εφαρμογή ως προς την περιουσία για ιδιοκατοίκηση, αφού, κατά τον προσφεύγοντα, αυτή η ερμηνεία και ο συνακόλουθος υπολογισμός είναι εσφαλμένα λόγω
                  
                              —
                           
                           
                              πλημμελειών της ερμηνείας, από πλευράς της ειδικής (χρηματο)οικονομικής φύσεως του ζητήματος που ρυθμίζεται από την απόφαση της Επιτροπής,
                           
                        
                              —
                           
                           
                              θεμελιώσεως της ερμηνείας σε υποθετικά σενάρια που δεν στέκουν αντικειμενικώς,
                           
                        
                              —
                           
                           
                              εσωτερικών αντιφάσεων της αποφάσεως της Επιτροπής θεωρούμενης στο σύνολό της, και όχι ερμηνευόμενης αυτοτελώς, όπως έπραξε η καθής,
                           
                        
                              —
                           
                           
                              υποκειμενικής και αμφιλεγόμενης ερμηνείας ορισμένων λέξεων, όρων και φράσεων του κειμένου της αποφάσεως της Επιτροπής, που ενέχουν αμφισημία αν εξεταστούν από γλωσσολογικής απόψεως και/ή από απόψεως της συνήθους σημασίας τους,
                           
                        
                              —
                           
                           
                              προτιμήσεως στη χρήση θεωρητικών δεικτών για τα επιμέρους χρηματοοικονομικά δεδομένα, έναντι της χρήσεως των υφιστάμενων πρακτικών δεικτών.
                           
                        
            
                  2.
               
               
                  Ο δεύτερος λόγος ακυρώσεως αφορά τον τρόπο με τον οποίο η υπ’ αριθ. 50-2004/28.5.2004 απόφαση της Επιτροπής ερμηνεύθηκε από την καθής (και αποτέλεσε τη βάση για τον οικονομικό της υπολογισμό) σε σχέση με την πρακτική της εφαρμογή ως προς την αντιστοίχηση κάθε χώρας με ένα συγκριτικό δείκτη (συντελεστή), αφού, κατά τον προσφεύγοντα, αυτή η ερμηνεία και ο συνακόλουθος υπολογισμός είναι εσφαλμένα,
                  
                              —
                           
                           
                              δεδομένου ότι η χρήση συντελεστή για κάθε χώρα σε συνάρτηση με συγκεκριμένο στοιχείο του οικονομικού υπολογισμού αντιβαίνει στην ίδια την ουσία και τη λογική του συντελεστή, από πλευράς (χρηματο)οικονομικής θεωρίας και πρακτικής.